Document ID: 32005R0081

32005R0081
L 016/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 81/2005 НА КОМИСИЯТА
от 19 януари 2005 година
за изменение на Регламент (ЕИО) № 3077/78 относно равностойността на удостоверенията, придружаващи хмел, внесен от страни, които не са членки, със сертификатите на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1696/71 на Съвета от 26 юли 1971 г. за определяне на общата организация на пазара на хмел (1), и по-специално член 5, параграф 2 от него,
като има предвид, че:
(1)
Регламент (ЕИО) № 3077/78 на Комисията (2) определя за третите страни органите, оторизирани да издават удостоверения, придружаващи хмела и продуктите, съдържащи хмел, внос от тези страни, които са признати за еквивалентни на сертификатите, предвидени в член 2 от Регламент (ЕИО) № 1696/71.
(2)
След присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия към Европейския съюз, органите от тези нови държави-членки не трябва да фигурират в списъка от приложението към Регламент (ЕИО) № 3077/78
(3)
Следва съответно да бъде изменен Регламент (ЕИО) № 3077/78.
(4)
Мерките, предвидени в настоящия регламент, са в съответствие със становището на Управителния комитет за хмела,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3077/78 се изменя съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 2005 година.

Labels: 17
5
3
6
18
15